
Ehituslubade väljastamine

1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid ehitiste omanikult ehituslubade väljastamise taotlused koos seadusega ettenähtud korras kooskõlastatud ehitusprojektiga ja riigilõivu maksekorraldusega. Ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projekt on kooskõlastatud peaarhitektiga.

Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa väljastamiseks takistusi ei ole ning ehitistele võib väljastada ehitusload.

2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS
Väljastada ehitusload alljärgnevatel aadressidel:

3.1. A. Puškini tn 65 korteri nr 36 rekonstrueerimiseks;

3.2. Tallinna mnt 6 ja Tallinna mnt 13 kinnistute juures ülekäigukohtade valgustuse ehitamiseks;

3.3. Kerese tänava ja Võidu prospekti ristmiku ülekäigukohtade valgustuse ehitamiseks;

3.4. Kadastiku tn 25b, 23c ja Kadastiku tänava T5 elektri 0,4 kV maakaabelliini ehitamiseks;

3.5. Savi tn 9 üksikelamu laiendamiseks ja rekonstrueerimiseks;

3.6. Hariduse tn 13 hoone laiendamiseks ja rekonstrueerimiseks büroo- ja kaubandushooneks.
3.7. Lehise tn 79 aiamaja püstitamiseks;

3.8. Roosi tn 4 aiamaja püstitamiseks;

3.9. Tallinna mnt 18 korteri number 3 rekonstrueerimiseks ilusalongiks.
4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

